smcproject/ml-wiki-sentences huggingface dataset:
വിദ്യാർത്ഥി രാഷ്ട്രീയത്തിലൂടെയാണ് ഭാസ്കര പണിക്കർ പൊതുപ്രവർത്തന രംഗത്തേക്ക് കടന്നുവന്നത്.
സാമൂതിരി ഗുരുവായൂരപ്പൻ കോളേജിലെ ഗണിത അധ്യാപകനായിരുന്ന അദ്ദേഹം ഓൾ കേരള പ്രൈവറ്റ് കോളേജ് ടീച്ചേഴ്‌സ് അസോസിയേഷൻ്റെ സ്ഥാപക നേതാവായിരുന്നു.
കേരള ശാസ്ത്ര സാഹിത്യ പരിഷത്ത്, സൊസൈറ്റി ഫോർ പ്രൊട്ടക്ഷൻ ഓഫ് എൻവയോൺമെൻ്റ് എന്നിവയിലും സജീവമായിരുന്ന ഭാസ്കര പണിക്കർ കാലിക്കറ്റ് യൂണിവേഴ്‌സിറ്റി സിൻഡിക്കേറ്റ് അംഗവുമായിരുന്നു.
മികച്ച വായനക്കാരൻ എന്ന നിലയിലും ഇദ്ദേഹം അറിയപ്പെട്ടിരുന്നു.
നിക്കി ദെ സെയിന്റ് ഫല്ലെ ഇംഗ്ലീഷ് വിലാസം https://ml.wikipedia.org/wiki/Niki_de_Saint_Phalle
നിക്കി ദെ സെയിന്റ് ഫല്ലെ (ജനനം: കാതറിൻ-മേരി ആഗ്നസ് ഫൽ ദെ സെയിന്റ് ഫല്ലെ, 29 ഒക്ടോബർ 1930 - മേയ് 21, 2002) ഒരു ഫ്രഞ്ച്-അമേരിക്കൻ ശില്പി, ചിത്രകാരി, സംവിധായിക എന്നീ നിലകളിൽ പ്രസിദ്ധയായിരുന്നു.
സ്മാരക ശിൽപ്പങ്ങൾക്കു പേരുകേട്ട ഏതാനും സ്ത്രീ കലാകാരികളിൽ ഒരാളായിരുന്നു നിക്കി .
കൂടാതെ അർപ്പണമനോഭാവത്തിലും അവർ വളരെ മുമ്പിലായിരുന്നു.
അവരുടെ ബാല്യവും വിദ്യാഭ്യാസവും ബുദ്ധിമുട്ടുള്ളതും ക്ലേശകരവുമായിരുന്നു.
പതിറ്റാണ്ടുകൾക്ക് ശേഷം അതിനെക്കുറിച്ചവരെഴുതി.
ആദ്യ വിവാഹത്തിനും രണ്ട് കുട്ടികൾക്കും ശേഷം, അവർ പരീക്ഷണാത്മകമായ രീതിയിൽ ശില്പങ്ങൾ സൃഷ്ടിക്കാൻ തുടങ്ങി.
തോക്കുപയോഗിച്ച് വെടിവച്ച അക്രമാസക്തവുമായ സമ്മേളനങ്ങൾ, ദേഷ്യം എന്നിവയുടെ പേരിൽ അവർ ആദ്യമായി ലോകശ്രദ്ധ നേടി.
ഇവ ഗൗരവമില്ലാത്ത, തോന്നിയതരത്തിലുളള വിചിത്രമായ, വർണ്ണാഭമായ, മൃഗങ്ങളുടെ, രാക്ഷസന്മാരുടെ, സ്ത്രീ രൂപങ്ങളുടെ വലിയ ശില്പങ്ങളായി പരിണമിച്ചു.
അവരുടെ ഏറ്റവും സമഗ്രമായ ശില്പം ടാരോട്ട് ഗാർഡൻ ആയിരുന്നു .
വലിയ ഒരു ശില്പ ഉദ്യാനം, വീടിന്റെ വലിപ്പത്തിലുള്ള സൃഷ്ടികൾ വരെയുള്ള നിരവധി ശില്പങ്ങൾ എന്നിവയും അവർ നിർമ്മിച്ചിരുന്നു.
അവരുടെ സവിശേഷമായ ശൈലിയെ " ഔട്ട്‌സൈഡർ ആർട്ട് " എന്ന് വിളിക്കുന്നു.
അവർക്ക് കലയിൽ ഔപചാരിക പരിശീലനം ഇല്ലായിരുന്നുവെങ്കിലും സമകാലികരായ മറ്റു പല കലാകാരന്മാരുമായും, എഴുത്തുകാർ, സംഗീതസംവിധായകർ എന്നിവരുമായും സ്വതന്ത്രമായി ബന്ധപ്പെട്ടിരുന്നു.
ചിത്രശാല Le Paradis Fantastique (1967-1971) Stravinsky Fountain (1982) Tarot Garden Sign at entrance View into entrance Mirrored mosaic ceiling inside The Empress Kitchen used by Saint Phalle inside The Empress Detail of Justice Mosaic ceiling inside The Tower Floor paving at The Tower Walkway inscribed with arcane symbols Pathway signed by Saint Phalle The Empress (Internal view) അവലംബം കൂടുതൽ വായനയ്ക്ക് Carrick, Jill.
“Phallic Victories? Niki de Saint-Phalle’s Tirs”, Art History, vol 26, no. 5, November 2003, pp. 700–729.
{{ cite web }} :  CS1 maint: unrecognized language ( link ) – various reviews of Saint Phalle's artworks and cinema ബാഹ്യ ലിങ്കുകൾ Niki de Saint Phalle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website of the artist's foundation, NCAF Official website of the Tarot Garden sculpture park Official website of Queen Califia's Magical Circle sculpture park Archived 2018-08-09 at the Wayback Machine .
Official website of Le Cyclop Stuart Collection, UCSD Personal blog on Tarot Garden Archived 2007-02-05 at the Wayback Machine .
Catalogue Raisonné research Walkthrough video tour of the Tarot Garden , from the Grand Palais retrospective Niki de Saint Phalle – Der Traum vom fantastischen Garten , 50-minute documentary by Fabian Hirschi (in German) A brief video overview of Saint Phalle's art, produced by the Tate Gallery and presented by the Khan Academy
മുക്കാപ്പിരി ഇംഗ്ലീഷ് വിലാസം https://ml.wikipedia.org/wiki/Mukia_maderaspatana
പടരുന്ന ഇളം തണ്ടുള്ള ഒരിനം സസ്യമാണ് മുക്കാപ്പിരി ( ശാസ്ത്രീയനാമം : Mukia maderaspatana ) .
കളസസ്യമായാണ് സാധാരണ ഇതിനെ പരിഗണിക്കുന്നത്.
കർക്കിടകത്തിലെ ആദ്യ ആഴ്ചകളിൽ ആചാരമായി ഇലകൾ ഭക്ഷിക്കുന്നു.
ഒരു ദിവസം ഒന്ന് എന്ന നിലയ്ക്കോ ചിലപ്പോൾ ഒന്നിച്ചോ ഭക്ഷിക്കുന്നു.
ഈ രീതിയിൽ ഭക്ഷിച്ചാൽ ആ മാസം മുഴുവൻ ഇല കഴിക്കാമെന്നാണ് വിധിയെന്നു കരുതുന്നു.
പത്തിലസദ്യ എന്നാണ് ഇതറിയപ്പെടുന്നത്.
ക്ഷേത്ര നിവേദ്യത്തിൽ പത്തിലക്കറിയും അർപ്പിക്കുന്നു.
ചിത്രശാല അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Mukia maderaspatana at Wikimedia Commons Mukia maderaspatana എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചോളം ഇംഗ്ലീഷ് വിലാസം https://ml.wikipedia.org/wiki/Maize
ചോളം, Maize അഥവാ corn എന്നറിയപ്പെടുന്നു.
“പൊയേസീ“ കുടുംബത്തിൽ പെട്ട ചോളത്തിൽ മക്കച്ചോളവും മണിച്ചോളവും ഉൾപ്പെടുന്നു.
ഏറ്റവും അധികം കൃഷി ചെയ്യുന്നത് അമേരിക്കൻ ഐക്യനാടുകളിൽ ആണ്‌‍.
ഇന്ത്യയിൽ പഞ്ചാബ് , ഹരിയാന , ബംഗാൾ , ഉത്തർപ്രദേശ് , തമിഴ്നാട് എന്നിവിടങ്ങളിലും കൃഷി ചെയ്യുന്നു.
വിവിധ ഇനങ്ങൾ മക്കച്ചോളം
"സിയാമേയ്സ്” എന്നതാൺ മക്കച്ചോളത്തിൻറെ ശാസ്ത്രീയ നാമം.
ചെടിയുടെ പൊക്കം, മൂപ്പെത്താണുള്ള സമയം, ധാന്യത്തിൻറെ നിറം എന്നിവയെ അടിസ്ഥാനമാക്കി മക്കച്ചോളത്തെ ഡെൻറ്, അനിലേസുയ, ഫ്ളിൻറ്, പോപ്പ്, സ്വീറ്റ് എന്നിങ്ങനെ തിരിച്ചിട്ടുണ്ട്.
ഇന്ത്യയിൽ കൃഷിച്ചെയ്യുന്നത് പ്രധാനമായി ഫ്ളിൻറാണ്.
പോപ്പ് ഇനം പോപ്കോൺ ഉണ്ടാക്കാൻ ഉപയോഗിക്കുന്നു.
മക്കച്ചോളത്തിൽ നിന്നും എടുക്കുന്ന എണ്ണ പാചകത്തിൻ ഉപയോഗിക്കുന്നു.
മണിച്ചോളം
മണിച്ചോളത്തിൻറെ ശാസ്ത്രനാമം “സോർഗം വൾഗേർ“ എന്നാൺ.
ഇംഗ്ലിഷിൽ ‘സൊർഗം‘ എന്നും ഹിന്ദിയിൽ ‘ജോവാർ ‘എന്നും പറയുന്നു.
വെള്ളച്ചോളം , പച്ചച്ചോളം , പെരിയമഞ്ചൽ ചോളം , ഇറുംഗുചോളം , തലൈവിരിച്ചാൻ ചോളം തുടങ്ങിയ ഇനങ്ങൾ മണിച്ചോളത്തിൽ പെടും.
പോഷകമൂല്യം Sweetcorn (seeds only) 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 90 kcal 360 kJ അന്നജം 19 g - പഞ്ചസാരകൾ 3.2 g - ഭക്ഷ്യനാരുകൾ 2.7 g Fat 1.2 g പ്രോട്ടീൻ 3.2 g ജീവകം എ equiv.
10 μ g 1% തയാമിൻ (ജീവകം B1) 0.2 mg 15% നയാസിൻ (ജീവകം B3) 1.7 mg 11% Folate (ജീവകം B9) 46 μ g 12% ജീവകം സി 7 mg 12% ഇരുമ്പ് 0.5 mg 4% മഗ്നീഷ്യം 37 mg 10% പൊട്ടാസിയം 270 mg 6% Percentages are relative to US recommendations for adults.
Source: USDA Nutrient database ചിത്രശാല ചോളം ചോളം ചെടി ചോളത്തിന്റെ പൂക്കുല ചോളം ചോളം ചോളം കൊണ്ടുള്ള അലങ്കാരം Zea mays "fraise" Zea mays "Oaxacan Green" Zea mays 'Ottofile giallo Tortonese' ചോളകൃഷി അവലംബം
പ്രഭാത് ബാലവിജ്ഞാനകോശം
കെ.കെ. മാരാർ ഇംഗ്ലീഷ് വിലാസം https://ml.wikipedia.org/wiki/K.
K._Marar
ചിത്രകാരൻ, കലാഗവേഷകൻ, ഗ്രന്ഥകാരൻ, പ്രഭാഷകൻ, ഫോട്ടോഗ്രാഫർ എന്നീ നിലകളിൽ പ്രശസ്തനാണ് കൃഷ്ണകുമാ‍ർ മാരാ‍ർ എന്ന കെ.കെ. മാരാർ.
അമ്പത് വർഷമായി ചിത്രകലാ രംഗത്ത് സജീവ സാന്നിധ്യം.
കേരള ലളിതകലാ അക്കാദമി സംസ്ഥാന പ്രദർശനങ്ങളടക്കം അനേകം സംസ്ഥാന ദേശീയ പ്രദർശനങ്ങളിലും വിദേശങ്ങളിലും ചിത്രങ്ങൾ പ്രദർശിപ്പിച്ചിട്ടുണ്ട്.
2018 -19 ൽ കേരള ലളിത കലാ അക്കാദമിയുടെ ഫെലോഷിപ്പ് നേടി.
കേരള ലളിതകലാ അക്കാദമിയുടെ സംസ്ഥാന അവാർഡ് 2 തവണ ലഭിച്ചിട്ടുണ്ട്.
തലശ്ശേരി സ്വദേശിയാണ്.
ചിത്രകലയേയും സമാന്തര കലാവിഷയങ്ങളേയും സംബന്ധിച്ച് ഇരു ന്നൂറിലേറെ ലേഖനങ്ങൾ ഇദ്ദേഹത്തിന്റേതായി പ്രസിദ്ധീകരിച്ചു.
കേന്ദ്ര ലളിതകലാ അക്കാദമിയുടെ ദേശീയ ക്യാമ്പ്, കേരള ഗോവ അക്കാദമിയുടെ ഇന്റർസ്റ്റേറ്റ് ചിത്രകലാ ക്യാമ്പ്, തമിഴ്നാട് അക്കാദമിയുടെ ദേശീയ ക്യാമ്പ് തുടങ്ങി അനേകം ചിത്രകലാ ക്യാമ്പുകളിൽ ക്ഷണിതാവായി പങ്കാളിത്തം.
ഉത്തരകേരളത്തിലെ ഗ്രാമങ്ങളിലടക്കം മൂവായിരത്തിലേറെ വേദികളിൽ കലാസംബന്ധിയായ പ്രഭാഷണങ്ങളും ഡെമോൺസ്ട്രേഷൻസും നടത്തിയ കെ.കെ. മാരാർ സഹസ്രാബ്ദത്തിന്റെ പഴക്കമുള്ള മൂന്ന് ചുമർ ചിത്രകേന്ദ്രങ്ങളടക്കം ഉത്തര കേരളത്തിലെ നാൽപ്പതിലേറെ പ്രാചീന ചുമർചിത്ര കേന്ദ്രങ്ങൾ കണ്ടെത്തുകയും അവയെ ഡോക്യുമെന്റ് ചെയ്യുകയും ചെയ്തിട്ടുണ്ട്.
നിരവധി ദേശീയ അന്തർദേ ശീയ സെമിനാർ വേദികളിൽ പ്രബന്ധങ്ങൾ അവതരിപ്പിക്കുകയും ചെയ്തിട്ടുണ്ട്.
കേരള സർക്കാരിന്റെ രാജാ രവിവർമ്മ പുരസ്കാര ജൂറി സ്ഥാനം അടക്കം ചിത്ര-ഫോട്ടോഗ്രാഫി വിഷയങ്ങളിൽ ഒട്ടനവധി തവണ വിധികർത്താവായി.
കേന്ദ്രഗവൺമെന്റിന്റെ സീനിയർ റിസർച്ച് ഫെല്ലോഷിപ്പ് തുടങ്ങി നിരവധി പുരസ്കാരങ്ങൾ കെ.കെ. മാരാറിനെ തേടിയെത്തി.
- ഗുരുവായൂർ ചുമർചിത്രപഠനകേന്ദ്രം ഉപദേശകസമിതി അംഗം, കേരള സ്കൂൾ ഓഫ് ആർട്സ് (തലശ്ശേരി) പ്രസിഡന്റ് തുടങ്ങി കലാമേഖലയിൽ വിവിധ സ്ഥാനങ്ങൾ വഹിക്കുന്നതിനൊപ്പം കേരള സാംസ്കാരിക വകുപ്പിന്റെ വാസ്തു വിദ്യാഗുരുകുലം (ആറന്മുള) കലാവിഭാഗം ഗസ്റ്റ് അദ്ധ്യാപകനായും പ്രവർത്തിച്ചു വരുന്നു.
കൃതികൾ Wall  Paintings  in  North  Kerala/India:  1000 Years  of  Temple art. (with Frenz, A.)
ഈ ഗ്രന്ഥത്തിൽ നൂറ്റാണ്ടുകൾ പഴക്കമുള്ള തൊടീക്കളം ശിവ ക്ഷേത്രത്തിലെ ചുവർ ചിത്രങ്ങളെക്കുറിച്ചും മറ്റ് മുപ്പതോളം ക്ഷേത്രങ്ങളിലെ ചുവർ ചിത്രങ്ങളെക്കുറിച്ചുമുള്ള വിവരങ്ങളും കെ.കെ. മാരാർ മുപ്പതോളം വർഷങ്ങളിലായി എടുത്ത ചിത്രങ്ങളും ഉൾപ്പെടുത്തിയിരിക്കുന്നു.
പുരസ്കാരങ്ങൾ 2018 -19 ൽ കേരള ലളിത കലാ അക്കാദമിയുടെ ഫെലോഷിപ്പ് കേരള ലളിതകലാ അക്കാദമിയുടെ സംസ്ഥാന അവാർഡ് (2 തവണ) കേന്ദ്രഗവൺമെന്റിന്റെ സീനിയർ റിസർച്ച് ഫെല്ലോഷിപ്പ് ചിത്രശാല അവലംബം ↑ https://lalithkala.org/sites/default/files/Fellowships%20%26%20State%20Awards%20-%20Press%20Release%20Final.pdf പുറം കണ്ണികൾ Wall  Paintings  in  North  Kerala/India:  1000 Years  of  Temple art.
ഗുളികൻ തെയ്യം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Gulikan_theyyam ഗുളികൻ തെയ്യം - ആഡൂർ പനച്ചിക്കാവ്, കണ്ണൂർ
ഉത്തരകേരളത്തിലെ കാവുകളിൽ ആരാധിച്ചുവരുന്ന ഒരു പ്രധാനദേവതയാണ് ഗുളികൻ.
ശ്രീമഹാദേവൻറെ ഇടത്തേതൃക്കാൽ പെരുവിരൽ പൊട്ടിപിളർന്നുണ്ടായ അനർഥകാരിയും ക്ഷിപ്രപ്രസാധിയുമായ ദേവനാണ് ഗുളികൻ  ഉത്തരകേരളത്തിലെ മലയസമുദായം കുലദേവതയായ് കണ്ട് ഗുളികനെ ആരാധിക്കുന്നു.
യമൻറെ സങ്കൽപ്പത്തിലുള്ള ദേവനാണ് ഗുളികൻ.
പുറങ്കാലൻ കരിങ്കാലൻ എന്നീപേരുകളും ഗുളികന് ഉണ്ട്.
ഉത്തരകേരളത്തിലെ ഒട്ടുമിക്ക സമുദായങ്ങളും ഗുളികൻറെ ആരാധനകൾ ചെയ്യ്തുവരുന്നു.
മന്ത്രമൂർത്തികളിൽ പ്രധാനിയായ ഗുളികന് മാന്ത്രിക കർമ്മങ്ങളിലെല്ലാം വിശേഷസ്ഥാനം ഉണ്ട്.
എല്ലായിടത്തും സഞ്ചരിക്കാൻ സ്വാതന്ത്ര്യമുള്ള ദേവതയാണ് ഗുളികൻ.
സർവ്വ വ്യാപിയായ ഗുളികൻറെ നോട്ടമോ സഞ്ചാരമോ ഇല്ലാത്ത സ്ഥലങ്ങൾ ഉണ്ടാവില്ല എന്ന് ഉപാസകൻമാർ ഉറച്ച് വിശ്വസിക്കുന്നു.
ജനനമരണകാരകനായ ഗുളികൻറെ സാനിദ്ധ്യമാണ് പ്രപഞ്ചത്തിൻറെ കർമ്മഗതിയെ നിയന്ത്രിക്കുന്നത്.
അന്തകനെന്ന നിലയിലും ജനനമരണങ്ങളുടെ കാരണഭൂതൻ എന്ന നിലയിലും ഗുളികന് മുഖ്യസ്ഥാനമുണ്ട്.
ഉച്ചക്കും സന്ധ്യക്കും പാതിരാനേരത്തും നടന്നുവാഴ്ച ചെയ്യുന്ന ദേവനാണ് ഗുളികൻ.
ഗുളികൻറെ പ്രത്യക്ഷദർശ്ശനം മരണത്തിന് കാരണമാകും എന്ന് പറയപ്പെടുന്നു.
ഭക്തൻമാർക്ക് വന്നു ഭവിക്കുന്ന സർവ്വ ദോഷങ്ങളും ദൂരീകരിക്കുന്ന ദേവനും കൂടിയാണ് ഗുളികൻ.
ഗുളികന് ഉത്തരകേരളത്തിൻറെ വടക്കും തെക്കുമായ് രൂപത്തിലും പുരാവൃത്തത്തിലും വ്യത്യാസമുണ്ടെങ്കിലും കാലൻറെ സങ്കൽപ്പത്തിലുള്ള ആരാധനയും ഉപാസനലക്ഷ്യവും തികച്ചും ഒന്നുതന്നെയാണ്.
തെയ്യത്തെപോലെ സമാന അനുഷ്ഠാനകലകളായ തിറയിലും തുളുനാട്ടിലെ ഭൂതകോലത്തിലും ഗുളികനെ കെട്ടിയാടാറുണ്ട്.
പൊതുവെ നൂറ്റൊന്ന് ഗുളികൻമാരുണ്ടെന്ന് വിശ്വസിക്കപ്പെടുന്നു.
അതിൽ ചിലതാണ്  കാലഗുളികൻ(തെക്കൻ ഗുളികൻ), മന്ത്രഗുളികൻ(വടക്കൻ ഗുളികൻ), കരിംഗുളികൻ, മാരണഗുളികൻ, ചൗക്കാർഗുളികൻ, രക്തഗുളികൻ, ചുവന്നഗുളികൻ, സ്ഥാനഗുളികൻ, ജപഗുളികൻ, കാരഗുളികൻ, ഉമ്മട്ട ഗുളികൻ, കുട്ടിഗുളികൻ, മൃത്യുഗുളികൻ, കരിഗുളികൻ, വിഷ്ണുഗുളികൻ, രാഹുഗുളികൻ, അന്തിഗുളികൻ, പാതിരഗുളികൻ എന്നിവ.
ഗുളികൻ തെയ്യത്തിന്റെ വെള്ളാട്ടം മാർകണ്ഡേയൻ|മാർകണ്ഡേയപുരാവൃത്തം
മൃകണ്ഡു എന്ന മുനി പുത്രലാഭത്തിനുവേണ്ടി ഏറെകാലം പരമശിവനെ തപസ്സു ചെയ്തു.
ഒടുവില് പ്രത്യക്ഷനായ പരമശിവൻ അദ്ധേഹത്തിൻറെ ആഗ്രഹം കേട്ടപ്പോള് ചോദിച്ചു നൂറ് വയസുവരെ ജീവിക്കുന്ന മന്ദബുദ്ധിയായ മകനെ വേണോ അതോ പതിനാറ് വയസ് മാത്രം ആയുസ്സുള്ള മഹാപണ്ഡിതനായ ഒരു മകന് മതിയോ?
ആയുസ്സ് കുറവെങ്കിലും അറിവുള്ള ഒരു മകനെ മതി എന്ന് മുനി ഉത്തരം പറഞ്ഞു.
അതുപ്രകാരം തനിക്കു പിറന്ന മകന് 'മാർകണ്ഡേയൻ 'എന്ന് പേരിട്ടു.
അച്ഛനമ്മമാരുടെ കണ്ണിലുണ്ണിയായ മകന് പതിനാറുവയസ് തികഞ്ഞപ്പോൾ മാതാപിതാക്കൾ അവനെയോർത്ത് വിലപിക്കാൻ തുടങ്ങി.
പതിനാറു വയസ്സുവരെ മാത്രമേ തനിക്ക് ആയുസ്സുള്ളു എന്ന് മനസ്സിലാക്കിയ മാർകണ്ഡേയൻ കഠിനമായ ശിവഭജനം ആരംഭിച്ചു.
ശിവലിംഗത്തിനുമുന്നിൽ മന്ത്രം ചൊല്ലി മാർകണ്ഡേയൻ പ്രാർത്ഥനാനിരതനായപ്പോൾ മരണദേവനായ കാലൻ കാല പാശവുമായ് പോത്തിന്മുകളേറി വന്നു.
കാലന്റെ വിളി കേട്ട മാർകണ്ഡേയൻ ശിവലിംഗത്തില് കെട്ടിപ്പിടിച്ച് കരഞ്ഞു .
കാലൻ കുരുക്കെറിഞ്ഞ് വലിച്ചപ്പോൾ ശിവലിംഗമടക്കം പിഴിതുവീണു.
കോപാകുലനായ പരമേശ്വരൻ നെറ്റിക്കണ്ണിലെ തീയിൽ കാലനെ ഭസ്മമാക്കി.
ശേഷം കാലനില്ലാത്ത കാലത്ത് ജീവചാലങ്ങൾക്ക് മരണമില്ലാത്ത അവസ്ഥയുണ്ടായി
തുടർന്ന് പരമശിവൻറെ അനുഗ്രഹത്തോടെ ഇടത്തേ തൃക്കാൽ പെരുവിരലിൽ നിന്ന് പുനർജ്ജനിച്ച കാലൻ ആണ് ഗുളികൻ അനുഷ്ഠാനം
ഗുളികൻറെ കർമ്മങ്ങളിൽ പ്രധാനം കരിങ്കലശം ആണ് അപമൃത്യുവിൽ പെട്ടുപോകാതിരിക്കാനും സകലദോഷങ്ങളും ദുരിതങ്ങളും വിട്ടു മാറുന്നതിനായ് ഭക്തൻമാർ കരിങ്കലശം ചെയ്യുന്നു കോഴിയറുത്ത് ഗുരുസി തർപ്പണത്തിലൂടെ കർമ്മം പൂർത്തിയാകുന്നു.
ചിത്രങ്ങൾ Gulikan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗുളികൻ തെയ്യത്തിന്റെ ഒരു കളിമൺ മാതൃക തെക്കൻ ഗുളികൻ പീഠത്തിൽ പോയ്ക്കാലുപയോഗിച്ചു ഇരിക്കുന്നു അരയി കാർത്തികയിൽ നിന്നുള്ള ഗുളികൻ തെയ്യം അവലംബം
കാലിച്ചാൻ ഇംഗ്ലീഷ് വിലാസം https://ml.wikipedia.org/wiki/Kalichan പൊയ്‌ക്കണ്ണണിഞ്ഞ കാലിച്ചാൻ തെയ്യം
കൃഷിയും കന്നുകാലി മേയ്ക്കലും മുഖ്യതൊഴിലായി സ്വീകരിച്ച ഒരു ഇടയ സമൂഹത്തിന്റെ ആരാധനകേന്ദ്രങ്ങളാണ് കാലിച്ചാൻ കാവുകൾ‌ .
കാസർ‌ഗോഡുജില്ലയുടെ വിവിധ സ്ഥലങ്ങളിൽ‌ ഇത്തരം കാവുകൾ‌ കണ്ടുവരുന്നു.
കൃഷിയുടെ അഭിവൃദ്ധിക്കും കന്നുകാലികളുടെ സംരക്ഷണത്തിനുമാണ് പൊതുവേ കാലിച്ചാൻ ദൈവത്തെ ആരാധിക്കുന്നത്.
കാലിച്ചാൻ‌ കാവുകളെ കാലിച്ചാമരങ്ങൾ‌ എന്നാണു പൊതുവേ വിളിക്കാറുള്ളത്.
കാലിച്ചാൻമര സ്ഥാനങ്ങൾ ഒരു ജാതിയുടേതോ, കുടുംബത്തിന്റെയോ അധീനതയിലല്ല, മറിച്ച് ഒരു സമൂഹത്തിന്റെ പൊതു ആരാധനാലയം ആകുന്നു.
കാഞ്ഞിരമരത്തിലാണ് കാലിച്ചാൻ തെയ്യത്തിന്റെ അധിവാസം.
പ്രധാന ചടങ്ങുകൾ‌
തുലാം പത്തിനും പതിനൊന്നിനും ഉണക്കലരി വേവിച്ച് കാലിച്ചാന് ഊട്ടുന്ന ചടങ്ങ് ഈ കാവുകളിൽ പ്രധാനമാണ്.
കാലിച്ചാനൂട്ട് എന്നാണിത് അറിയപ്പെടുന്നത്.
സമീപപ്രദേശങ്ങളിലെ വീടുകളിൽ നിന്ന് ഉണക്കലരി കാലിച്ചാൻമരത്തിലെത്തിക്കുന്നു.
അവിടെ നിന്ന് നിവേദിച്ച ശേഷം എല്ലാ വിടുകളിലേക്കും എത്തിക്കും.
മണിയാണി സമുദായത്തിലെ അംഗങ്ങളാണ് ഇതിന് കാർമ്മികത്വം വഹിക്കുന്നത്.
കന്നുകാലികളെ കാണാതെ വന്നാൽ കാലിച്ചാൻമരത്തിന്റെ കീഴിൽ പായസവും മറ്റും നിവേദിക്കുന്ന പതിവും ഉണ്ട്.
കാലിച്ചേകോനൂട്ട് എന്നും പറയപ്പെടുന്നു.
കന്ന്കാലികളുടെ രക്ഷകനായ ദേവതയാണ് കാലിച്ചേകോൻ.
ആ ദേവതയെ തൃപ്തിപ്പെടുത്തുകയെന്നതാണ് കാലിച്ചാനൂട്ടിൻറെ ലക്ഷ്യം.
മേച്ചിൽ സ്ഥലങ്ങളിൽ വെച്ച് പാലും പഞ്ചസാരയും അരിയും കൊണ്ട് പായസമുണ്ടാക്കി ദേവതയ്ക്ക് നിവേദിക്കുന്നതാണ് പ്രധാന ചടങ്ങ്.
തെയ്യവുമായി ബന്ധപ്പെട്ടവർ‌
തെയ്യത്തിന്റെ മുഖ്യകാർ‌മ്മികൻ‌ മണിയാണി അഥവാ യാദവസമുദായത്തിൽ‌ പെട്ട ഒരാളായിരിക്കും.
കാലിച്ചാൻ തെയ്യം‌ ഉറയുമ്പോൾ‌‌ തെയ്യത്തിന് അകമ്പടിയായി തീയ്യർ സമുദായത്തിൽ‌പ്പെട്ട ചെറുപ്പക്കാർ‌ ആർ‌പ്പുവിളികളോടുകൂടി പുറകേ നടക്കാറുണ്ട്.
ഒരു നായാട്ടു സമൂഹത്തിന്റെ വിശ്വാസസം‌രക്ഷകൻ‌ കൂടിയാണു കാലിച്ചാൻ‌ തെയ്യം.
വണ്ണാൻ‌ സമുദായത്തിൽ‌പെട്ടവരാണ് ഈ തെയ്യം കെട്ടാറുള്ളത്.
പൊയ്‌ക്കണ്ണണിഞ്ഞു കന്നക്കത്തിയും അമ്പും വില്ലുമായി നടക്കുന്ന കാലിച്ചാൻ‌ തെയ്യത്തിന്റെ രൂപം വയനാട്ടുകുലവനെ ഓർ‌മ്മിപ്പിക്കുന്നതാണ്.
തൊണ്ടച്ചന്റെ അഥവാ വയനാട്ടുകുലവന്റെ വെളിച്ചപ്പാടുതന്നെയാണ് കാലിച്ചാൻ‌ തെയ്യത്തിനും അകമ്പടിയായി പോകാറുള്ളത്.
കാലിച്ചാൻ ദേവസ്ഥാനങ്ങൾ
കാലിച്ചാംപൊതി , ചാളക്കടവ് , വെള്ളൂട , തലയത്ത് , പുളിക്കാൽ , പൂത്തക്കാൽ , കോട്ടക്കുന്ന് , ബങ്കളം , പന്നിപ്പള്ളി , കണ്ടടുക്കം , ഒടയഞ്ചാൽ‌ തുടങ്ങി ഒട്ടനവധി സ്ഥലങ്ങളിൽ കാലിച്ചാമരങ്ങൾ ഉണ്ട്.
ജില്ലയിലെ കാലിച്ചാമരം , കാലിച്ചാനടുക്കം , കാലിച്ചാം‌പൊതി , കാലിച്ചാൻ‌പൊയ്യിൽ‌ തുടങ്ങിയ സ്ഥലനാമങ്ങളുടെ രൂപവത്കരണത്തിൽ‌ കാലിച്ചാൻ‌ ദേവസ്ഥാനങ്ങളുടെ സ്വാധീനമുണ്ട്.
കാവുകളായാണ് കാലിച്ചാൻ‌ ദേവസ്ഥാനങ്ങൾ‌ കണ്ടുവരുന്നത്.
കാവിനുള്ളിൽ‌ അല്പം ഉയർ‌ത്തിക്കെട്ടിയ രണ്ടു ചെറിയ തറകളുണ്ടാവും.
ഒരു തറയിൽ‌ തിരി വെക്കാനുള്ള സം‌വിധാനവും മറ്റേതിൽ‌ തെയ്യാട്ട സമയങ്ങളിലും മറ്റും കലശം വെയ്‌ക്കാനുള്ള സം‌വിധാനവും ഉണ്ടായിരിക്കും.
തെയ്യാട്ടം നടക്കുന്നതു പൂർ‌ണമായും കാവിനുള്ളിൽ‌ വെച്ചായിരിക്കും.
ചിത്രങ്ങൾ കന്നക്കത്തിയേന്തിയ കാലിച്ചാൻ തെയ്യവും പരികർമ്മിയും അമ്പും വില്ലുമേന്തിയ കാലിച്ചാൻ തെയ്യവും വെളിച്ചപ്പാടനും കാലിച്ചാൻ തെയ്യവും പരിവാരങ്ങളും - നായാട്ടിനെ അനുസ്‌മരിപ്പിക്കുന്നു കാവിനകത്തുള്ള കാലിച്ചാൻ തറ, സമീപത്ത്‌ മണിയാണി ( യാദവ ) സമുദായത്തിലെ പരികർമ്മിയേയും കാണാം അരയി കാർത്തികയിൽ നിന്നുമുള്ള കാലിച്ചാൻ തെയ്യം കാലിച്ചാൻ തെയ്യം - അരയി കാർത്തിക അവലംബം പുസ്തകം - കാസർഗോഡ് ചരിത്രവും സമൂഹവും - കാസർഗോഡ് ജില്ലാ പഞ്ചായത്ത്
ഇരണിയൽ കൊട്ടാരം ഇംഗ്ലീഷ് വിലാസം https://ml.wikipedia.org/wiki/Eraniel_Palace ഇരണിയൽ കൊട്ടാരം
തമിഴ്‍നാട്ടിലെ കന്യാകുമാരി ജില്ലയിലെ കൽക്കുളം താലൂക്കിലാണ് ഇരണിയൽ കൊട്ടാരം സ്ഥിതി ചെയ്യുന്നത്.
തമിഴ്നാട് ദേവസ്വം ബോർഡിന്റെ ചുമതലയിലാണ് ഇപ്പോൾ കൊട്ടാരം.
തിരുവനന്തപുരം- കന്യാകുമാരി പാതയിൽ തമിഴ്‌നാട്ടിലെ തക്കലയ്ക്കു സമീപമാണ് ഇരണിയൽ കൊട്ടാരം .
ഈ കൊട്ടാരത്തിന്റെ പഴയ പേര് തെക്കൻ തേവൻചേരിയിൽ കോയിക്കൽ കൊട്ടാരം എന്നാണ്.
പതിനേഴാം നൂറ്റാണ്ട് വരെ പത്മനാഭപുരം പ്രചാരത്തിൽ വരുന്നത് വരെ വേണാട് രാജ്യത്തിന്റെ  തലസ്ഥാനമായിരുന്നു ഇരണിയൽ പട്ടണം.
ചിലർ ഈ കൊട്ടാരത്തെ വസന്തമാളിക എന്നും വിളിച്ചുപോന്നിരുന്നു.
പടിപ്പുരയും കുതിരമാളികയും വസന്തമണ്ഡപവും ഉൾപ്പെടുന്ന ഭാഗങ്ങൾ ചേർന്നതാണ് ഈ കൊട്ടാരം.
അപൂർവ ദാരുശിൽപങ്ങളടക്കം ഉണ്ടായിരുന്ന കൊട്ടാരം നിലവിൽ തകർച്ചയിലാണ്.
ചേര ഭരണകാലത്ത് പ്രശസ്തമായ ഇരണിയൽ നാട്ടുകൂട്ടത്തിന്റെ ആസ്ഥാനമായിരുന്നു ഈ പ്രദേശം.
തിരുവിതാംകൂർ രാജാക്കന്മാർ സ്ഥാനാരോഹണത്തിന് മുമ്പ് ഇവിടെയെത്തി വസന്തമണ്ഡപത്തിൽ ഉടവാൾവെച്ച് നമസ്കരിക്കുന്ന പതിവുണ്ടായിരുന്നു..
ഇരണിയൽ കൊട്ടാരം കേന്ദ്രമാക്കി ആയിരുന്നു ഉമയമ്മറാണി ഭരണം നടത്തിയിരുന്നത്.
പതിമൂന്നാം നൂറ്റാണ്ടിലെ രവികുലശേഖര പെരുമാൾ പശ്ചിമഘട്ടത്തിനു ഇപ്പുറമുള്ള ചെറിയ നാട്ടുരാജ്യങ്ങളെ പിടിച്ചടക്കി ഇരണിയൽ തലസ്ഥാനം ആക്കി.
1629ൽ രവിവർമ കുലശേഖരൻ ആസ്ഥാനം പത്മനാഭപുരം കൊട്ടാരത്തിലേക്ക് മാറ്റുന്നതുവരെ വേണാട് രാജാക്കന്മാർ ഇരണിയൽ കൊട്ടാരം കേന്ദ്രമാക്കി ഭരണം നടത്തിയിരുന്നു.
ഇരണിയൽ കൊട്ടാരത്തിൽനിന്നും പദ്‍മനാഭപുരം കൊട്ടാരത്തിലേക്ക് ഒരു ഭൂഗർഭ തുരങ്കം ഉണ്ടായിരുന്നു എന്ന് കരുതപ്പെടുന്നു.
വാസ്തുവിദ്യ രാജാക്കന്മാർ ഉപയോഗിച്ചിരുന്ന വെണ്ണക്കല്ലിൽ തീർത്ത കൊത്തുപണികൾ ഉള്ള ഒരു സപ്രമഞ്ച കട്ടിൽ
ഇന്നത്തെ ഇരണിയൽ കൊട്ടാര സമുച്ചയം മൂന്നര ഏക്കറിലധികം വിസ്തൃതിയിലാണ്.
എന്നാൽ, പതിറ്റാണ്ടുകളുടെ അവഗണനമൂലം ഏറെയും ജീർണാവസ്ഥയിലാണ്.
നിലവിൽ, കൊട്ടാരത്തിന്റെ തിരിച്ചറിയാവുന്ന മൂന്ന് ഭാഗങ്ങൾ മാത്രമേ അവശേഷിക്കുന്നുള്ളൂ.
പടിപ്പുര അല്ലെങ്കിൽ പ്രധാന കൊട്ടാരത്തിലേക്കുള്ള ഗംഭീരമായ പ്രവേശന കവാടം (ഇത് നിലവിൽ ആകെ തകർന്ന നിലയിലാണ്) കുതിര മാളിക , കൊട്ടാരത്തിന്റെ പ്രധാന പ്രദേശം, അത് ഒരു  ഇരുനില മുറ്റത്തെ വീടായിരുന്നു.
വസന്ത മണ്ഡപം , ഒരു ഉയർന്ന പ്ലാറ്റ്ഫോമിന് മുകളിൽ നിർമ്മിച്ച ഒരു വേർപെടുത്തിയ പവലിയൻ.
മനോഹരമായ കൊത്തുപണികളാൽ നിറഞ്ഞിരിക്കുന്നു.
കൊട്ടാര സമുച്ചയത്തിന്റെ പടിഞ്ഞാറ് ഭാഗത്താണ് ഇത് സ്ഥിതി ചെയ്യുന്നത്.
ട്രാവൻകൂർ - എ ഗൈഡ് ബുക്ക് ഫോർ ദി വിസിറ്റർ (1933) എന്ന ഗ്രന്ഥത്തിന്റെ  രചയിതാവായ എമിലി ഗിൽക്രിസ്റ്റ് ഹാച്ച് രേഖപ്പെടുത്തിയതുപോലെ, നൂറ്റാണ്ടുകൾക്ക് മുമ്പ് നടന്ന ഒരു അത്ഭുത സംഭവത്തിന്റെ  സ്മാരകമായി വസന്ത മണ്ഡപത്തിൽ എപ്പോഴും കത്തുന്ന വിളക്ക് ഉണ്ടായിരുന്നു.
കൊട്ടാര വളപ്പിനുള്ളിൽ ഒരു കുളവും ഉണ്ട്, അത് രാജകുടുംബം ഉപയോഗിച്ചിരിക്കാം.
ഈ കുളത്തിന്റെ വശങ്ങൾ ഗ്രാനൈറ്റ് ബ്ലോക്കുകൾ   ഉപയോഗിച്ചു കൃത്യമായി ബന്ധിച്ചിരിക്കുന്നു.
തകർന്ന അവസ്ഥയിലാണ് ഇപ്പോൾ കൊട്ടാരവും അനുബന്ധ നിർമ്മിതികളും.
കിഴക്കുഭാഗത്തായി പടിപ്പുരയും കുതിരമാളികയും  പിറകിലുള്ള വസന്തമണ്ഡപവും പൂർണമായി തകർന്ന നിലയിലാണ്.
യോഗമുറി എന്ന സന്ദർശനമുറിയുടെയും നടുമുറ്റത്തിന്റെയും അവശിഷ്ടങ്ങളിപ്പോഴും കാണാം.
അവലംബം ↑ https://www.mathrubhumi.com/special-pages/keralapiravi-2024/explore-its-history-neglect-and-the-loss-kerala-suffered-due-to-the-division-of-its-heritage-1.10038718 ↑ ↑ ↑ ↑ ↑
കക്കാട് (കണ്ണൂർ) ഇംഗ്ലീഷ് വിലാസം https://ml.wikipedia.org/wiki/Kakkad_(Kannur)
കണ്ണൂർ നഗരത്തിൻ്റെ ഒരു പ്രാന്തപ്രദേശമാണ് കക്കാട് .
ഒരുകാലത്ത് കക്കാട് കണ്ണൂരിലെ പ്രധാന വ്യാപാരമേഖലയായിരുന്നു.
കക്കാട് പുഴ വഴി ദൂരനാടുകളിൽ നിന്നുപോലും ചരക്കുകൾ എത്തിയിരുന്നു.
പുഴയെ ആശ്രയിച്ച് ഇപ്പോളും ഇവിടെ ധാരാളം മരവ്യവസായശാലകളുണ്ട്.
ഇവിടെ മുസ്ലിം കുടുംബങ്ങൾ തിങ്ങിപ്പാർക്കുന്ന സ്ഥലമായതുകൊണ്ടുതന്നെ ധാരാളം മുസ്ലിം പള്ളികളുണ്ട്.
കക്കാട് നഗരത്തിലെ പകുതിയിൽ കൂടുതൽ കടകളും കെട്ടിടങ്ങളും കക്കാട് ജുമഅ മസ്ജിദിന്റെ സംരക്ഷണത്തിലും അധീനതയിലുള്ളതും ആണ്.
വിദ്യാഭ്യാസ സ്ഥാപനങ്ങൾ കക്കാട് ഗവണ്മെന്റ് യു പി സ്കൂൾ ഭാരതീയ വിദ്യാഭവൻ ഇംഗ്ലീഷ് മീഡിയം സ്കൂൾ അമൃത വിദ്യാലയം ഇംഗ്ലീഷ് മീഡിയം സ്കൂൾ വി.പി. മഹ്മൂദ് ഹാജി മെമ്മോറിയൽ ഇംഗ്ലീഷ് മീഡിയം സ്കൂൾ കൗസർ ഇംഗ്ലീഷ് മീഡിയം സ്കൂൾ അക്കാദമി ഇംഗ്ലീഷ് മീഡിയം സ്കൂൾ നളന്ദ ടൂട്ടൊരിഅൽ തഹ്തീബുൽ ഉലൂം മദ്രസ പ്രധാന സ്ഥാപനങ്ങൾ കണ്ണൂർ സ്പിന്നിങ് വീവിങ് മിൽ THAHDEEBUL ULOOM KAKKAD ധനലക്ഷ്മി കോട്ടൺ മിൽ ദാറുൽ നജ്ജത് യതീം ഖാന ഷാലിമാർ വുഡ് ഇൻഡസ്ട്രി കോഹിനൂർ പ്ലൈവുഡ് ഫൈബർ പ്രോഡക്റ്റ് മൈദ ഫാക്ടറി ധനലക്ഷ്മി ഹൌസ് കോ.
ഓപ്പ്.
പ്രസ്സ് കക്കാട് ആരാധനാലയങ്ങൾ കക്കാട് ജുമുഅ മസ്ജിദ് (പ്രധാന മഹല്ല്) ഹൈദ്രോസ് ജുമുഅ മസ്ജിദ് കുനിയിൽപീടിക ഖദിരിയ്യ ജുമുഅഃ മസ്ജിദ് കക്കാട് ഷമ്മാസ് മസ്ജിദ് കക്കാട്  സലഫി മസ്ജിദ് കക്കാട് തായലെപള്ളി കക്കാട്  മഖാം ശ്രീ  മുത്തപ്പൻ കാവ്
അടുത്തുള്ള പ്രധാന ആശുപത്രികൾ ധനലക്ഷ്മി ഹോസ്പിറ്റൽ (2 kms from kakkad town) കിംസ്റ്റ് (2 km) എ കെ ജി സ്മാരക ആശുപത്രി (3 km) കൊയിലീ ഹോസ്പിറ്റൽ (4 km) സ്പെഷ്യാലിറ്റി ഹോസ്പിറ്റൽ (3 km) മാധവറാവു സിൻഡ്യ ഹോസ്പിറ്റൽ (4 km) പ്രധാന  തറവാടുകൾ കുണ്ടുവളപ്പിൽ തചങ്കണ്ടി(K.T) V.C തച്ചൻകണ്ടി കുനിയിൽ (TK) കുണ്ടുവളപ്പിൽ  മൊട്ടമ്മൽ(K.M) പുതുവക്കൽ ആലിക്കന്റവിട ( പി.എ ) വെള്ളുവൻ  കണ്ടി (V.K) വണ്ണത്താൻ കണ്ടി(V.P) പാല്ല്യാട്ട് ആലുവളപ്പ് (AP) പവ്വക്കൽ നാറ്റുവയലിൽ പുതിയ     പുരയിൽ ( പി.എൻ.പി ) പൊന്നങ്കൈ  മൈതാനം (പി.എം) CB മാവില വീട് അവലംബം
9°42′24.08″N 76°23′23.79″E ﻿ / ﻿ 9.7066889°N 76.3899417°E ﻿ / 9.7066889; 76.3899417 ഇംഗ്ലീഷ് വിലാസം https://ml.wikipedia.org/wiki/T.
V._Puram
കേരളത്തിലെ കോട്ടയം ജില്ലയിൽ വൈക്കത്തിനടുത്തുള്ള ഒരു കായലോരഗ്രാമം ആണ്‌ ടി.വി. പുരം .
തിരുമണി വെങ്കിടപുരം എന്ന മുഴുവൻ പേരിന്റെ  ചുരുക്കമാണ്‌ ടി.വി. പുരം.
വൈക്കത്തുനിന്നും വേമ്പാനാട്ടു കായലിന്റെ തീരത്തുകൂടി 5 കിലോമീറ്റർ സഞ്ചരിച്ചാൽ ഇവിടെ എത്തിച്ചേരാം.
കായലോരമായതിനാൽ കായൽ മേഖലയെ ആശ്രയിച്ചു കഴിയുന്നവർ ധാരാളം ഉണ്ട്.
മൂന്നു വശങ്ങളും വെള്ളത്താൽ ചുറ്റപ്പെട്ടുകിടക്കുന്ന ടി.വി. പുരം പഞ്ചായത്ത് കോട്ടയം ജില്ലയുടെ വടക്കുപടിഞ്ഞാറേ മൂലയിലാണ് സ്ഥിതി ചെയ്യുന്നത്.
പഞ്ചായത്തിന്റെ തെക്കും പടിഞ്ഞാറും അതിർത്തികൾ കേരളത്തിലെ ഏറ്റവും വലിയ കായലായ വേമ്പനാട്ടുകായലാണ്.
കിഴക്കേ അതിർത്തിയിൽ മൂവാറ്റുപുഴയാറിന്റെ കൈവഴിയായ കരിയാറാണ്.
പഞ്ചായത്തിന്റെ തെക്കുകിഴക്കേ മൂലയിൽ വച്ച് കരിയാർ വേമ്പനാട്ടുകായലുമായി സന്ധിക്കുന്നു.
വൈക്കം നഗരസഭയുമായി ചേരുന്ന വടക്കുഭാഗം മാത്രമാണു കര അതിർത്തിയിലുള്ളത്.
ചരിത്രപ്രസിദ്ധമായ വൈക്കം നഗരത്തിന്റെ ഏറ്റവും സമീപസ്ഥമായ പഞ്ചായത്താണ് ടി. വി .
പുരം.
ടി.വി. പുരത്തിന് കിഴക്കുഭാഗത്തായി തലയാഴം പഞ്ചായത്ത് സ്ഥിതിചെയ്യുന്നു.
വൈക്കത്തെ 108 ബ്രാഹ്മണ കുടുംബങ്ങളിൽ 64 എണ്ണവും തിരുമണി വെങ്കിടപുരത്തായിരുന്നു എന്ന് പറയപ്പെടുന്നു .
മത്സ്യബന്ധനം , കക്കാശേഖരണം, കയർ, പായ നെയ്ത്ത് , കൃഷി തുടങ്ങിയവയാണ് ഉപജീവന മാർഗങ്ങൾ.
പ്രമുഖ ദേവാലയങ്ങളായ ടി.വി. പുരം ശ്രീരാമസ്വാമിക്ഷേത്രം , ടി.വി. പുരം സരസ്വതിക്ഷേത്രം എന്നിവ ഈ പഞ്ചായത്തിലാണ്.
സ്ഥാനവും വിസ്തൃതിയും
വിസ്തീർണ്ണം :      കായൽ ഉൾപ്പെടെ 17.30 ച.
കി  ( കരപ്രദേശം 7.86 ച.കി ) അതിരുകൾ വടക്ക് :       വൈക്കം മുനിസിപ്പാലിറ്റി തെക്ക് :       വേമ്പനാട്ടുകായൽ പടിഞ്ഞാറ് :       വേമ്പനാട്ടുകായൽ കിഴക്ക് :       വല്യാനപ്പുഴ , കരിയാർ
മിട്ടി ഡാം
ഗുജറാത്തിലെ കച്ച് ജില്ല അബ്ദസ താലൂക്കിലെ മിട്ടി നദിയിൽ നിർമ്മിച്ച കോൺക്രീറ്റ് അണക്കെട്ടാണ് മിട്ടി അണക്കെട്ട് .
വർഷത്തിലെ ചിലമാസങ്ങളിൽ മാത്രം ഒഴുകുന്ന ഒരു അരുവിയാണ് മിട്ടി നദി.
ഡാമിലെ ജലസംഭരണിയുടെ വൃഷ്ടിപ്രദേശം 468.78 ചതുരശ്ര കിലോമീറ്റർ (1,15,840 ഏക്കർ) ആണ്.
ട്രാംബൌ ഗ്രാമത്തിനടുത്താണ് ഈ അണക്കെട്ട് സ്ഥിതിചെയ്യുന്നത്.
1983ലാണ് ഈ അണക്കെട്ടിന്റെ നി‌ർമ്മാണം പൂർത്തിയാക്കിയത്.
4405 മീറ്റർ നീളമുള്ള ഈ അണക്കെട്ടിന്  17.40 ദശലക്ഷം ക്യുബിക് മീറ്റർ ആകെ സംഭരണശേഷിയുണ്ട്.
ഇതിൽ 2.68 ദശലകഷം ക്യുബിക് മീറ്റർ  ഡെഡ് സ്റ്റോറേജാണ്.
14.72 ദശലക്ഷം ക്യുബിക് മീറ്ററാണ് ഈ ഡാമിന്റെ ഉപയോഗയോഗ്യമായ സംഭരണശേഷി.
കുറിപ്പുകൾ കൂടുതൽ വായിക്കുക
കാലകേയവധം (ആട്ടക്കഥ) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കഥകളിയുടെ തൗര്യത്രികഭംഗി തികഞ്ഞ ആട്ടക്കഥയാണ് കാലകേയവധം അഥവാ നിവാതകവചകാലകേയവധം .
പ്രമാണലക്ഷണങ്ങൾ ഒത്തു് രചനാസൗഭാഗ്യവും രംഗചേതനയും തികഞ്ഞ അപൂർവ്വം ആട്ടക്കഥകളിലൊന്നാണു് ഇക്കഥ.
പഴയ തെക്കൻ കളരിയിലും കല്ലുവഴിക്കളരിയിലും കാലകേയവധം പരമപ്രാധാന്യമർഹിക്കുന്ന കഥകളിയായി തുടർന്നുപോരുന്നു.
രംഗപരിചരണത്തെ മനസ്സിൽ കണ്ടെന്നവണ്ണം രചിയ്ക്കപ്പെട്ട കണക്കൊത്ത പദങ്ങൾ, പ്രൗഢവും ഗഹനഭാവമാർന്നതുമായ കാവ്യബിംബങ്ങൾ എന്നിവ കാലകേയവധത്തിനെ ആട്ടക്കഥാസാഹിത്യത്തിന്റെ മുൻനിരയിൽ പ്രതിഷ്ഠിയ്ക്കുന്നു.
കോട്ടയം കഥകൾ രംഗപ്രചാരം നേടിയതുമുതൽ ഇന്നോളം കാലകേയവധം കളിയരങ്ങിൽ കൊണ്ടാടപ്പെട്ട കഥകളിയാണ്.
പാത്രാവിഷ്കരണത്തിൽ മൂലകഥയിൽ നിന്നു വരുത്തിയ മാറ്റങ്ങൾ കാലകേയവധത്തിന്റെ കളിയരങ്ങിനും തൗര്യത്രികശോഭയ്ക്കും മാറ്റുകൂട്ടുന്നതേയുള്ളൂ.
ആദ്യവസാനപുരുഷവേഷക്കാർക്കു മുന്നിൽ കാലകേയവധം ഒന്നാം അർജ്ജുനനും, ആദ്യവസാസ്ത്രീവേഷക്കാർക്കു മുന്നിൽ ഉർവ്വശിയും എന്നും വെല്ലുവിളിയായി നിന്ന വേഷങ്ങളാണ്.
ഭാവവൈചിത്ര്യം, വിവിധരസാവിഷ്കരണസാദ്ധ്യതകൾ എന്നിവ കാലകേയവധത്തിൽ കലാത്മകമയി സമ്മേളിച്ചിരിക്കുന്നു.
കഥകളിയിലെ ചിട്ടപ്രാധാന്യമേറിയ ഒരു ആട്ടക്കഥയാണ് കാലകേയവധം .
കോട്ടയം തമ്പുരാനാണ് ഇത് ചിട്ടപ്പെടുത്തിയിരിക്കുന്നത്.
മഹാഭാരതത്തിലെ ആരണ്യപർവ്വത്തിൽ നിന്നുമാണ് ഈ കഥ എടുത്തിരിക്കുന്നത്.
മഹാഭാരതത്തെ സംബന്ധിച്ച് nanma parathuka
ഇന്ദ്രൻ തന്റെ പുത്രനായ അർജ്ജുനൻ ശിവനെ പ്രീതിപ്പെടുത്താനായി കഠിനതപസ്സ് ചെയ്ത് പാശുപതാസ്ത്രം നേടി എന്നറിഞ്ഞ് സന്തോഷവാനാവുകയും സാരഥിയായ മാതലിയെ അയച്ച് അർജ്ജുനനെ സ്വർഗ്ഗത്തിലേക്ക്  ക്ഷണിക്കുകയും ചെയ്തു.
രംഗത്ത്
അർജ്ജുനൻ സ്വർഗ്ഗത്തിലെത്തി ഇന്ദ്രനേയും ഇന്ദ്രാണിയേയും കാണുന്ന രംഗം അഷ്ടകലശത്തോടുകൂടിയാണ് രംഗത്ത് അവതരിപ്പിക്കുന്നത്.
തുടർന്ന് വജ്രകേതു,വജ്രബാഹു എന്നിവരുടെ സ്വർഗ്ഗാക്രമണവും അർജ്ജുനനാൽ ഇവരുടെ വധവും നടക്കുന്നു.
തുടർന്ന് കാലകേയവധവും നടക്കുന്നു
അർജുനൻ , ഇന്ദ്രൻ -പച്ചവേഷം
വജ്രകേതു,കാലകേയർ-ചുവന്ന താടി
വജ്രബാഹു,നിവാതകവചർ-കത്തി
നന്ദികേശ്വരൻ-വെള്ളത്താടി
ഇന്ദ്രാണി,ഉർവ്വശി,മാതലി-മിനുക്ക് അവലംബം ↑ ↑ http://www.keralatourism.org/malayalam/song-stories-for-kathakali/%5Bപ്രവർത്തിക്കാത്ത+കണ്ണി%5D
അസ്അദ് മദനി
ഇന്ത്യയിലെ ഒരു ഇസ്‌ലാമിക പണ്ഡിതനും രാഷ്ട്രീയപ്രവർത്തകനുമായിരുന്നു അസ്അദ് മദനി (27 April 1928 – 6 February 2006).
ജംഇയ്യത്തുൽ ഉലമായെ ഹിന്ദിന്റെ ജനറൽ സെക്രട്ടറി, അധ്യക്ഷൻ എന്നീ നിലകളിൽ പ്രവർത്തിച്ച അദ്ദേഹം ദാറുൽ ഉലൂം ദയൂബന്ദിന്റെ എക്സിക്യൂട്ടീവ് ബോഡി അംഗം കൂടിയായിരുന്നു.
രാജ്യസഭയിൽ ഉത്തർപ്രദേശിനെ പ്രതിനിധീകരിച്ച്  മൂന്ന് തവണ രാജ്യസഭയിൽ കോൺഗ്രസ് അംഗമായി നിലകൊണ്ടു.
മുറാദാബാദിലെ മദനി കുടുംബത്തിൽ ഹുസൈൻ അഹ്‌മദ് മദനിയുടെ മകനായി 1928-ലാണ് അസ്അദ് മദനി ജനിക്കുന്നത്.
ദയൂബന്ദിലെ മദനി മൻസിലിൽ വളർന്ന അദ്ദേഹം 1945-ൽ ദാറുൽ ഉലൂം ദയൂബന്ദിൽ നിന്ന് ബിരുദം നേടി .
ഏതാനും വർഷങ്ങൾ മദീനയിൽ ചെലവഴിച്ച ശേഷം മടങ്ങിയെത്തിയ അസ്അദ് മദനി 12 വർഷത്തോളം ദാറുൽ ഉലൂം ദയൂബന്ദിൽ അധ്യാപകനായി പ്രവർത്തിച്ചു.
1960-ൽ ജംഇയ്യത്തുൽ ഉലമായെ ഹിന്ദിന്റെ ഉത്തർപ്രദേശ് സർക്കിൾ പ്രസിഡന്റായി തെരഞ്ഞെടുക്കപ്പെട്ട അസ്അദ് മദനി, 1963-ൽ സംഘടനയുടെ ദേശീയ ജെനറൽ സെക്രട്ടറിയായി.
1973-ൽ പ്രസിഡന്റായി ഉത്തരവാദിത്തമേറ്റു .
സംഘടനയുടെ നേതൃത്വത്തിലെത്തുന്ന അഞ്ചാമത്തെ ആളായിരുന്നു അദ്ദേഹം.
32 വർഷത്തോളം പ്രസിഡന്റ് സ്ഥാനത്ത് അദ്ദേഹം തുടർന്നു .
1968 മുതൽ 1974 വരെയും 1980 മുതൽ 1986 വരെയും 1988 മുതൽ 1994 വരെയും ഇന്ത്യൻ പാർലമെന്റിന്റെ ഉപരിസഭയിൽ അംഗമായിരുന്നു .
അസദ് മദ്‌നിയുടെ പാർലമെന്ററി പ്രസംഗങ്ങളുടെ സമാഹാരം പ്രധാനമന്ത്രി മൻമോഹൻ സിംഗ് പ്രകാശനം ചെയ്യുന്നു